
PËR SHPALLJE LIGJI DHE DHËNIEN E PËLQIMIT PËR HYRJEN NË FUQI MENJËHERË TË LIGJIT

Në mbështetje të nenit 84, pikat 1 dhe 4, dhe nenit 93 të Kushtetutës,

DEKRETOJ:

Neni 1

Shpalljen e ligjit nr. 19/2025, “Për ratifikimin e marrëveshjes së facilitetit ndërmjet Republikës së Shqipërisë, të përfaqësuar nga Këshilli i Ministrave i Republikës së Shqipërisë, dhe Bashkimit Evropian, të përfaqësuar nga komisioni, për rregullimet specifike për zbatimin e mbështetjes së bashkimit evropian për Republikën e Shqipërisë, në kuadër të facilitetit për reforma dhe rritje”.

Neni 2

Dhënien e pëlqimit për hyrjen në fuqi menjëherë të ligjit nr. 19/2025, “Për ratifikimin e marrëveshjes së facilitetit ndërmjet Republikës së Shqipërisë, të përfaqësuar nga Këshilli i Ministrave i Republikës së Shqipërisë, dhe Bashkimit Evropian, të përfaqësuar nga komisioni, për rregullimet specifike për zbatimin e mbështetjes së bashkimit evropian për Republikën e Shqipërisë, në kuadër të facilitetit për reforma dhe rritje”.

PRESIDENT I REPUBLIKËS SË SHQIPËRISË

